Abdul Fata al-Sisi

miniatura|Al-Sisi como ministro de defensa nunha xuntanza no Cairo co secretario de defensa norteamericano Chuck Hagel

 Carreira militar 
Fillo de pequenos comerciantes cairotas, formouse na Academia Militar Exipcia, onde se graduou en 1977 servindo na infantaría mecanizada, especializándose en técnicas de loita antitanque e de emprego táctico do morteiro, realizando cursos de estado maior en academias militares do Reino Unido e os Estados Unidos. Foi agregado militar en Arabia Saudita e en 2008 xefe da rexión militar norte con sede en Alexandría. Foi vicedirector e director da Oficina de Intelixencia Militar e Recoñecemento"Abdul Fattah al-Sisi: New face of Egypt's old guard", BBC News, 26 de marzo de 2014. Logo da caída de Hosni Mubarak en 2011 foi o membro máis novo do Consello Supremo das Forzas Armadas. O 12 de agosto de 2012 o presidente Mursi promoveuno a xeneral e nomeouno xefe do exército e ministro de defensa en substitución de Tantawi.
miniatura|Al-Sisi en 2013

 Golpe de estado 
O 30 de xuño de 2013, en resposta ao movemento de protesta contra Mursi producíronse masivas demostracións na capital e noutras cidades, producíndose choques cos partidarios do presidente. O exército lanzou un ultimato de 48 horas por televisión para que se resolvese a situación ameazando con intervir se continuaban. O presidente Mursi rexeitou o ultimato do exército. O 3 de xullo de 2013 declarou que Mursi fallara en construír un consenso nacional e instalou como xefe de estado interino a Adli Mansur ordenando o arresto de varios membros do partido de Mursi, a Irmandade Musulmá. Al-Sisi compareceu na televisión e anunciou que o presidente fallara en satisfacer as demandas do pobo exipcio e declarou que a constitución quedaba suspendida. Ao seu chamado realizáronse demostracións de apoio á acción do exército por todo o país o 23 de xullo de 2013 ao que acudiron millóns de persoas . En agosto de 2013 baixo o comando de al-Sisi botaron abaixo os campamentos dos irmáns musulmáns que se instalaran por todo o país, a acción resultou nunha escalada de violencia que ocasionou 638 mortos e case 4000 feridos, algúns activistas liberais que apoiaran ao exército condenaron a acción .

 Candidato a presidente 
O 27 de xaneiro de 2014 al-Sisi ascendeu a mariscalÉgypte: l'armée désigne son chef, Abdel Fattah al-Sissi, comme candidat à la présidentielle, RFI, 28 de xaneiro de 2014., e nese mesmo día presentoulle a súa dimisión ao Consello Supremo das Forzas Armadas para presentar a súa candidatura ás eleccións presidenciais de 2014 e o 26 de marzo deixou o posto de ministro de defensa La démission de Sissi remise au président, Le Figaro, 26 de marzo de 2014. e en abril presentou os asinamentos precisos para concorrer ás eleccións, algo que só logrou outro candidato, Hamdin Sabahi.

 Notas 

 Véxase tamén 
 Ligazóns externas 
 Web oficial como candidato presidencial , 

Categoría:Militares de Exipto
Categoría:Presidentes de Exipto
Categoría:Nados no Cairo
Categoría:Nados en 1954